Snovi su poruke iz dubine.
Moj planet Arrakis je prelijep kad je sunce nisko.
U prelijevanju preko pijeska vidi se začin u zraku.
Kad padne mrak, slete začinske žetelice.
Tuđinci vode utrku s vremenom da izbjegnu dnevnu žegu.
Haraju našim zemljama nama naočigled.
Oduvijek znam samo za njihovu okrutnost prema mom narodu.
Ti tuđinci, Harkonneni, došli su davno prije mog rođenja.
Vlast nad proizvodnjom začina donijela im je skaredno bogatstvo.
Bogatiji su od samoga Cara.
Naši ratnici nisu mogli osloboditi Arrakis od Harkonnena,
ali jednog su dana, carskim ukazom, oni otišli.
Zašto je Car izabrao taj put?
I tko će biti naši sljedeći tlačitelji?
DINA PRVI DIO
Prijevod: VLADIMIR CVETKOVIĆ SEVER (RETAiL)
Tehnička i HD-BluRay Obrada: FACEBOOK-CRAZY SRBIN PRODUCTION
10191. GODINA
CALADAN - MATIČNI SVIJET KUĆE ATREIDES
Dobro je da si rano ustao.
Otac hoće da si u punoj odori za dolazak Careva glasnika.
Punoj odori?
Vojnoj?
Svečanoj.
Čemu sve to prolazimo kad je već odlučeno?
Zbog svečanosti.
Hvala ti.
Ako je hoćeš, natjeraj me da ti je dam.
Upotrijebi Glas.
Mama, tek sam se probudio.
Daj mi vodu.
Čaša te ne čuje. Zapovjedi meni.
Daj mi vodu.
Zamalo.
Zamalo?
Vještine Bene Gesserita uče se godinama, Paule.
Izgledaš umorno.
Opet snovi?
Ne.
Zbog ekstremnih temperatura i prijetvornih vremenskih prilika
život izvan gradova na Arrakisu istinski je poguban,
uz pješčane oluje dovoljno moćne da rasijeku metal.
Samo su se domorodačka plemena zvana Fremeni
prilagodila dovoljno dobro za opstanak.
Najradije nastanjeni u najzabačenijim područjima Arrakisa,
Fremeni dijele duboku pustinju s divovskim pješčanim crvima
koje Fremeni zovu Shai-Hulud.
Dugo izlaganje začinu dalo je tom plemenu karakteristične plave oči,
oči Ibada.
Malošto se još zna o Fremenima, osim da su opasni i nepouzdani.
Zbog fremenskih napada žetve začina iznimno su opasne.
Za Fremene je začin sveti halucinogen
koji čuva život i donosi goleme zdravstvene pogodnosti.
Za Carstvo je začin sredstvo kojim se služe navigatori Svemiraške gilde
pri traženju sigurnih puteva između zvijezda.
Bez začina je međuzvjezdano putovanje nemoguće,
zbog čega je to umnogome najvrednija tvar u univerzumu.
Smiješi se, Gurney.
Smiješim se.
Koliko će ih koštati ovoliko putovanje zbog ove formalnosti?
Tri navigatora Gilde.
Ukupno 1.460.062,00 solarija, tamo i natrag.
Milošću Shaddama IV. od kuće Corrino,
ustoličenog na Prijestolju Zlatnog Lava cara padišaha Znanog Univerzuma,
stojim pred vama kao glasnik promjene.
Svjedoče nam članovi carskog dvora,
predstavnici Svemiraške gilde
i jedna sestra iz reda Bene Gesserita.
Car je izrekao svoje.
Kuća Atreides ima smjesta preuzeti ovlast nad Arrakisom
i služiti kao njegov skrbnik.
Prihvaćate li?
Mi smo kuća Atreides.
Nema poziva na koji se ne odazovemo. Nema vjere koju bismo izdali.
Car traži od nas da donesemo mir na Arrakis.
Kuća Atreides prihvaća.
Atreides! Atreides!
Atreides!
Vaš pečat.
Dakle, obavljeno je?
Obavljeno je.
Kako je bilo? -Stabilizatori su prelabavi.
Podesit ćemo. -Hvala, prijatelju.
Može.
Duncane.
Momče moj.
Hej.
Paule, momče moj.
Dakle, sutra ideš na Arrakis.
S prethodnicom.
Da, sutra idem na Arrakis s prethodnicom.
Htio bih da me povedeš sa sobom.
Bi?
Pa, baš šteta. Jer neću.
Duncane.
Hoćeš da završim pred vojnim sudom?
Što je bilo? -Mogu li ti nešto povjeriti?
Uvijek. Kao što znaš.
Dolaze mi snovi.
O Arrakisu i Fremenima.
U redu.
Pa?
Vidio sam tebe.
S Fremenima.
Znači, ipak ih pronađem.
Eto vidiš. Dobra li predznaka, zar ne?
Lanville!
Vidio sam kako ležiš mrtav.
Poginuo u boju.
Činilo mi se da bi, da sam bio tamo,
ti ostao živ.
Prije svega, neću poginuti.
Ne shvaćaš me ozbiljno. -Zbog toga bi ti sa mnom.
Slušaj.
Snovi tvore dobre priče,
ali sve što je bitno događa se dok smo budni.
Jer tada djelujemo.
Gledaj ti njega. Dobio si mišiće?
Jesam?
Nisi.
Hej.
Vidimo se na Arrakisu, momče moj.
Oče, priključio bih se Duncanu Idahu u sutrašnjoj izvidnici na Arrakis.
Učio sam fremenski. Koristio bih. -Ne dolazi u obzir.
Putuješ na Arrakis za koji tjedan s nama. -Obučavam se cijelog života.
Čemu, ako ne smijem zaista riskirati? -Znaš razlog, Paule.
Ti si budućnost kuće Atreides.
A djed se borio s bikovima iz zabave!
Da.
I gle kako je završio.
Trebam te uza se.
Po dolasku na Arrakis bit ćemo u golemoj opasnosti.
Kakvoj opasnosti?
Od Fremena? Od pustinje?
Političkoj opasnosti.
Velike kuće se ugledaju u nas kao vođe,
a to je Caru prijetnja.
Time što uzima Arrakis od Harkonnena i daje ga nama
on stvara preduvjete za rat koji bi oslabio obje kuće.
Ali ako čvrsto istrajemo i prisvojimo istinsku moć Arrakisa,
možda postanemo jači no ikad.
Što to znači?
Iskapanje začina, ugnjetavanje Fremena?
Ništa bolje od Harkonnena. -Ne.
Sklapanje saveza s Fremenima.
Poslao sam Duncana Idaha da to priredi.
Ovdje, na Caladanu, vladali smo zračnom snagom i morskom snagom.
Na Arrakisu moramo uzgojiti pustinjsku snagu.
Hoću da sjediš u mojem Vijeću. Da učiš što ja radim.
Što ako nisam, tata?
Ako nisi što?
Budućnost kuće Atreides.
I ja sam ocu rekao da neću ovo.
Htio sam biti pilot.
Nikad mi to nisi rekao.
Tvoj djed je rekao: Velikan nema težnju voditi.
To mu je poziv, na koji odgovori.
A ako je tvoj odgovor niječan,
i dalje ćeš biti jedino što mi oduvijek treba.
Moj sin.
Našao sam svoj pristup tome. Možda ti nađeš svoj.
U spomen na njih,
uloži pokušaj.
Ne stoj leđima okrenut vratima.
Koliko ti puta moramo to reći?
Prepoznao sam te po koracima, Gurney Halleck.
Netko bi mogao oponašati moj korak.
Znam razliku.
Ti si novi majstor oružja?
Sad kad Duncana Idaha nema, moram se snaći koliko mogu.
Izaberi oštricu.
Bio mi je dug dan, Gurney.
Radije mi otpjevaj nešto.
To je grubost.
Daj.
Starče.
Spora oštrica prodre kroz štit.
Danas očito nisam raspoložen.
Raspoložen? -Da.
Što raspoloženje ima s tim? Boriš se kad je nužno, raspoložen ili ne.
Sad se bori!
Daj!
Imam te.
Nego što.
Ali spusti pogled, gospodaru.
Pridružio bi mi se u smrti.
Vidim da si našao raspoloženje.
Zar će biti tako loše?
Nije ti jasno, zar ne?
Ne shvaćaš zaista ozbiljnost onoga što nam se događa.
80 je godina Arrakis pripadao kući Harkonnen.
80 su godina posjedovali začinska polja.
Možeš li zamisliti to bogatstvo?
U očima. Moram ti to vidjeti u očima.
Nikad još nisi susreo Harkonnene. Ja jesam.
Nisu ljudi, brutalni su!
Moraš biti spreman.
MATIČNI SVIJET KUĆE HARKONNEN
Kneže Barune.
Rabbane.
Naši posljednji brodovi napustili su Arrakis.
Obavljeno je.
Vrlo dobro.
Striče, kako da to dopuštamo?
Kako Car može
uzeti sve što smo izgradili i to dati tome vojvodi?
Kako?
Ne budite sigurni da je to iskaz ljubavi.
Što mu to znači?
Kada to dar nije dar?
Glas Atreidesa se diže,
a Car je ljubomoran čovjek.
Opasan, ljubomoran čovjek.
Paule.
Paule, probudi se.
Što je bilo?
Odjeni se i dođi sa mnom.
Što je ovo?
Velečasna majka Gaius Helen Mohiam je tu.
Podučavala me u školi Bene Gesserita.
Sada je istinozborka samoga Cara.
Htjela bi te upoznati.
Zašto?
Zanimaju je tvoji snovi.
Odakle zna za moje snove?
I zašto je tu doktor Yueh?
Treba mu samo trenutak.
Zdravo, mladi gospodaru.
Tvoja majka me zamolila da ti provjerim životne.
Što je sad ovo?
Red Bene Gesserita tvrdi
da je posvećen služenju općem dobru.
Ali, bez uvrede tvojoj gospi majci,
one služe i vlastitim nakanama.
Što to govoriš?
Budi na oprezu.
Srce mu je jače nego ikad, gospo.
Ne recite nikome za ovo.
Paule...
Imaj svoju obuku na umu.
Tko si ti?
Prkos u očima.
Poput očeve.
Napusti nas.
Moraš slušati velečasnu majku u svemu.
Otpuštate mi majku u vlastitoj kući. -Dođi ovamo.
Klekni.
Kako se usuđujete Glasom na mene?
Stavi desnu šaku u kutiju.
Majka ti je naložila da me slušaš.
Uz vrat ti držim Gom Jabbar.
Otrovnu iglu.
Trenutačnu smrt.
Kušnja je jednostavna.
Izvučeš li šaku iz kutije,
umireš.
Što je u kutiji?
Bol.
Nema potrebe zvati stražu.
Tvoja majka stoji iza tih vrata. Nitko kraj nje ne bi prošao.
Zbog čega ovo radite?
Životinja ulovljena u zamku odgrist će si nogu ne bi li pobjegla.
Kako ćeš ti postupiti?
Tišina.
Ne smijem strahovati.
Strah je ubojica uma.
Strah je
mala smrt što donosi ništenje.
I suočit ću se sa strahom i pustiti da prođe preko mene i kroz mene.
A nakon što prođe...
Svrnut ću unutarnje oko i sagledati mu put.
A kud je strah prošao
neće biti ničega.
Preostat ću samo ja.
Dosta.
Kao što se pijesak prosijava sitom, mi prosijavamo ljude.
Da nisi bio u stanju obuzdati svoje porive, poput životinje,
ne bismo ti dopustile živjeti.
Nasljednik si prevelike moći.
Što, jer sam vojvodin sin?
Jer si Jessicin sin.
Baštiniš više od jedne loze, momče.
Jessica?
Podučavaš ga Načinu.
Pričaj mi o tim snovima.
Sanjao sam jedan sinoć. -Što si vidio?
Djevojku.
Na Arrakisu.
Jesi li je i prije sanjao?
Mnogo puta.
Sanjaš li često ono što bude, baš kako si to sanjao?
Ne baš.
Doviđenja, mladi čovječe.
Nadam se da ćeš ostati živ.
Jeste li morali dotle otići?
Izabrala si ga podučavati Načinu, usprkosivši našem pravilu.
On raspolaže našom moći.
Moralo ga se iskušati do granice.
Toliki potencijal, potraćen na muškog.
Rekle smo da rađaš samo kćeri.
Ali oholo si pomislila da možeš roditi Kwisatza Haderacha.
Jesam li se prevarila?
Sreća tvoja da nije skončao u toj sobi.
Ako je on Onaj, čeka ga dug put.
Vid mu se jedva probudio, a sad ide u vatru.
Ali naši planovi se mjere stoljećima.
Imamo druge izgledne ako on iznevjeri svoje obećanje.
Zar vidite tako malo nade?
Na Arrakisu smo učinile sve što možemo za vas.
Utrle smo put.
Nadajmo se da ga neće potratiti.
Paule.
Što to znači?
Da sam ja možda Onaj?
Čuo si.
Red Bene Gesserita služi kao moćna partnerica Velikim kućama,
ali to nije sve.
Upravljate politikom Carstva iz sjene.
Znam.
Ne znaš sve.
Već tisućama godina pomno križamo krvne loze
da bismo iznijele... -Onog?
Um
dovoljno moćan da premosti prostor i vrijeme.
Prošlost i budućnost.
Koji će pomoći da odemo u bolju budućnost.
Smatramo da je sad vrlo blizu.
Neke vjeruju da je tu.
Sve je to dio plana.
Štit.
Pluća mi kušaju zrak Vremena Nošen pokraj padajućeg pijeska...
Thufire Hawate!
Mladi gospodaru! Kakav je osjećaj hodati po novom svijetu?
Uzbudljiv, najmanje rečeno.
Moj kneže.
Kako si, stari prijatelju?
Moja prethodnica je osigurala grad.
Još izravnavamo pokoju kvrgu.
Moja gospo.
Lisan al-Gaib!
Lisan al-Gaib! Lisan al-Gaib!
Ne dajte da vas zavara doček.
Slijede pravila starih gospodara. Prinudna nazočnost.
To vam je harkonnenska ljubav.
Atreides! -Atreides!
Da vas sklonimo sa sunca.
Žega ovdje može ubiti.
Pokazivali su na nas.
Što to uzvikuju?
Lisan al-Gaib. Glas s Vanjskog Svijeta.
To je njihovo ime za mesiju.
Znači da je red Bene Gesserita tu bio na djelu.
Usađivao predrasude.
Utirale su put, Paule.
Ovi ljudi već stoljećima iščekuju Lisana al-Gaiba.
Kad vide tebe,
vide znakove.
Vide što su im rekle da vide.
Možemo poći.
Štitni zid. Štiti grad od vremenskih nepogoda i crva.
Mještani zovu velikoga Ruka Božja.
Pa, Ruka Božja stvara pomutnju u našem komunikacijskom sustavu.
Jako je mirno.
Da.
To i mene brine.
Tamo je svemirska luka,
a ona perjanica prašine je rafinerija začina.
To su nam dvije najranjivije točke. Hoću da ih čuvaš.
Bez rafiniranja začina i slanja sa svijeta, mrtvi smo.
Kneže.
Sunce previše odskače. Moramo zabrtviti vrata.
Što ono govore o ovoj paklenoj jami?
U pranju se dupe izriba pijeskom, kneže. Tako to govore.
Tako to govore.
Kandidatkinje za kućepaziteljicu, gospo.
Kako se zoveš?
Shadout Mapes, gospo.
Vi ostale možete otići. Hvala vam.
Shadout.
To je stara čakobska riječ.
Vodarica.
Fremenica si.
Znate drevne jezike?
Znam mnogo toga.
Znam da imaš skriveno oružje u pojasu.
Ne sad.
Ako mi kaniš nauditi,
moram te upozoriti da to što skrivaš
neće biti dovoljno.
Oružje je namijenjeno kao dar,
ako ste zaista Ona.
Znate li što je ovo?
To je Crys-nož.
Znate li što znači?
U pripravnost za nasilje.
To je tvorac.
Tvorac iz duboke pustinje.
Kad se tako dugo živjelo s proročanstvom, trenutak otkrića dođe kao šok.
Lisan al-Gaib.
Majka i sin.
Vaš je.
Zub Shai-Huluda.
Zdravo.
Ne biste smjeli biti vani u ovo doba dana.
Oni su vani.
Fremenski hodočasnici.
Nije njih briga za sunčanicu.
Nisam znao da tu uopće rastu datulje.
Ne.
Nisu domorodačke.
Ne mogu preživjeti bez mene.
Svaka od njih svakoga dana popije koliko i petero ljudi.
Dvadeset palmi.
Stotinu života.
Da ih uklonimo? Zbog čuvanja vode?
Ne.
Ove su svete.
Stari san.
Najveći i najopasniji organizam na Arrakisu je pješčani crv,
koji može doseći dužinu od 400 metara.
Da izbjegnu stvaranje ritmičnih šumova koji privlače pješčane crve
Fremeni prelaze pustinjske prostore pomoću pješčanog hoda,
plesnog kretanja nepravilna ritma
što oponaša prirodne zvukove pustinje.
Oskudan biljni život postoji na Arrakisu samo zahvaljujući Fremenima
koji su uzgojili teranske biljke dubokih korijena
kakve su saguaro, burogrm,
pješčana verbena i tamjanski grm.
Pastirevo drvo ima najdublje potvrđene korijene
što sežu više od 130 metara u dubinu.
Te se biljke drže na životu
u sparušenom krajoliku s malo hranjivih tvari.
To je lovac-tragač.
Operater je sigurno blizu.
Harkonnenskog agenta su zazidali u tu rupu prije šest tjedana.
Navodio je lovca-tragača kroz vodovodnu cijev.
Danas sam vas iznevjerio. Nema isprike.
Imate moju ostavku. -Lišio bi nas sada svojeg dara?
Čast mi nalaže... -Pokušali su mi usmrtiti sina!
Briga me za tvoju čast.
Hoćeš oproštaj? Idi loviti špijune.
Vaša Milosti.
Taj stvor mora otići.
Možete govoriti bez straha.
Naš mezimac ne razumije vaš jezik.
Marš van.
Razumije ga.
Aktiviraj tišinu.
Kako glasi Careva poruka?
Dat će vam pojačanje.
Svoju vojsku Sardaukara.
Za to se nikad ne smije saznati.
Nema satelita nad Arrakisom.
Atreidesi će izginuti u mraku.
Kad smo kod toga,
vojvoda Leto Atreides ne znači ništa našemu redu.
Ali njegova supruga je pod našom zaštitom, a shodno tome i njen sin.
Dopustite im dostojanstvo izgona.
Kuća Harkonnen ni u snu ne bi oskvrnula svetost vašeg reda.
Dajem vam riječ.
Nećemo im nauditi.
Ako Vojvodin sin preživi...
Nijedan Atreides neće preživjeti.
Kneže, dali ste riječ toj vještici. Ona previše vidi.
Rekao sam da im neću nauditi.
Ja i neću.
Ali Arrakis je Arrakis.
I pustinja uzima slabe.
Moja pustinja.
Moj Arrakis.
Moja Dina.
Tvoj prvi strateški sastanak.
Paul Atreides, koji goloruk hvata lovce-tragače
kao junak iz davnine.
Hvala na poniženju, starče.
Moram te držati na oku.
Pozor!
Počnimo.
Thufire. Operativa.
Došao sam do primjerka knjiga salda Harkonnena.
Harkonneni su svake godine odavde uzimali deset milijardi solarija.
Sisat će iz izobilja morskog
i blaga u pijesku skritog.
Još zadugo nećemo imati takvu zaradu.
Uz opremu koju su nam ostavili.
Koliko je loše?
Ovo su začinski silosi.
Trebamo popuniti svaki pretinac.
Baš sve?
Svakih 25 standardnih dana.
Sabotaže Harkonnena nas usporavaju.
Ali tko bi trebao arbitrirati?
Zar sudac promjene ne nadzire prijenos?
Koga je Car imenovao?
Doktoricu Liet-Kynes. Carsku ekologicu.
Tu je već 20 godina. Ekscentrična je, kako mi kažu.
Hoću sâm vidjeti ta žetvena polja.
Ne bih to preporučio, kneže. -Nek nam se pridruži ta sutkinja promjene.
Sastanak već debelo kasni. A dobit ćemo i malo carske zaštite.
Taokinju.
Oduševljen sam.
Evo ga, kneže.
Zbrinite ih. Prijatelji su.
Duncane!
Momče moj!
Kunem se, viši si.
Pa, ti puno gore smrdiš.
Četiri sam tjedna živio uz Fremene. U skrivenoj zajednici u pustinji, sietchu.
Stilgar, vođa tog sietcha, došao je da vas upozna.
Taj sietch, kako je skriven?
Pod zemljom je.
Arrakis je prepun špilja.
Koliko je to naselje?
Rekao bih, deset tisuća ljudi.
A postoje stotine sietcheva.
Milijuni Fremena.
Imao si pravo.
Harkonneni su procijenili pedeset tisuća za cijeli planet.
Fremeni su danima gledali kako ih tražim. Nisam ih ni opazio.
Napokon su poslali ratnika da me ubije.
I moram vam reći
da nikad nisam bio tako blizu smrti.
Nema valjanijih boraca u Carstvu.
Bore se kao demoni.
Pustinjska snaga.
Duncane.
Svaka čast. -Hvala vam, kneže.
Gospodstvo.
Njihov vođa ima nož koji odbija predati.
To je Crys-nož. Svet je u njegovom narodu.
Neka prođe.
Stoj tu.
Hej!
Stilgare.
Dobro došao.
Gospodine, poštujem osobno dostojanstvo svakoga tko poštuje moje.
Stani.
Hvala ti, Stilgare,
na daru svoje tjelesne vlage.
Prihvaćamo ga u duhu u kojem je dan.
Drago mi je da ste došli.
Smatram da si vaš i moj narod mnogo toga mogu ponuditi.
Ne, ne, vi ste tuđinci.
Dođete ovamo zbog začina. Uzimate ga, ne dajete ništa zauzvrat.
To je točno.
Znam da su vas Harkonneni ugnjetavali.
Navedite što hoćete.
Ako vam to mogu udijeliti, dat ću ne tražeći ništa.
Tražit ću ovo. Ne tražite naše sietcheve.
Ne zalazite u naše zemlje.
Pustinja je bila naša dugo prije vašeg dolaska.
Zato dođite iskapati svoj začin,
ali kad ga imate, vratite se na ovu stranu Štitnog zida
i ostavite pustinju Fremenima.
Obraćaj se Vojvodi s kneže ili gospodstvo.
Gurney, samo... Samo trenutak.
Car mi je dao Arrakis kao leno,
kojim vladam i koje štitim.
Ne mogu obećati da neću otputovati u pustinju ako me dužnost na to primora.
Ali vaši će sietchevi zauvijek biti vaši.
I neće vas se progoniti dok ja tu vladam.
To je vrlo časno.
Moram ići. To je sve što vam imam reći.
Nećete li ostati?
Časno bismo vas primili.
Čast traži da budem drugdje.
Poznat si mi.
On mi se ne sviđa.
Naš plan donosi plodove.
Samo, trebat će vremena?
Da.
Trebat će vremena.
Evo, ovo je za tebe.
To je parakompas.
Ovdašnji mjeseci imaju magnetsko polje, pa obična igla kompasa ne pokazuje sjever.
To rješava vrlo domišljat mehanizam.
Fremeni ovo izrađuju?
I vododijela, i zbijače pijeska, i svašta još domišljato.
Koji vrag je zbijač pijeska?
Ovo je zbijač pijeska.
Pobogu, čovječe, postao si domorodac.
Diviš im se.
Tako je.
Žestoki su, ali odani.
Usklađeni su s pustinjom.
Dio su nje.
Ona je dio njih.
Čekaj da je vidiš.
Tamo je prelijepo.
Upozorenje svim radnicima zbog izlaska sunca.
Danas će temperatura dosegnuti 60°.
Sada smo na 32°, a za deset minuta dolazimo na 49°.
Posljednje upozorenje.
Sutkinja promjene, gospodstvo.
Doktorica Liet-Kynes.
Kneže Vojvodo.
Dobro došli na Arrakis.
Vi ste carska ekologica.
Hvala na vododijelima.
Fremenske su izrade.
Najbolja su. S dopuštenjem, da provjerim integritet vašeg odijela...
Sve je u redu.
Doktorice Kynes, u vašim smo rukama.
Vododijelo je vrlo djelotvoran sustav filtriranja.
Čak i ovako rano ujutro
ne biste preživjeli dva sata bez njega.
Ono hladi tijelo
i reciklira vodu koja se gubi znojenjem.
Pogonite ga pokretima tijela.
U maski ćete naći cjevčicu kroz koju možete piti recikliranu vodu.
U dobrom stanju odijelo ne gubi više od naprstka vode dnevno.
Krajnje dojmljivo.
Da te pogledam, momak.
Već si nosio vododijelo?
Ne, ovo mi je prvi put.
Pustinjske čizme su ti tek nazute na gležnjevima. Tko te tome naučio?
Činilo mi se da je tako ispravno.
Znat će vaše načine kao da se rodio s njima.
Vi ste Fremenica?
Prihvaćaju me i u sietchu i u selu.
A sad, dođite vidjeti začinske pješčare o kojima ovisi vaše blagostanje.
Što bi bilo da vam ovdje padne ornitopter?
Ne bi bilo pametno ovdje pasti.
Ovo je teritorij crva.
Oblak prašine.
Vidim ga.
To je jedna vaša žetelica.
Vidi se začin raštrkan po površini.
Bogato ležište začina,
sudeći prema boji.
Ako se malo uzdignete, bolje ćete vidjeti.
Vidite, izvidničke letjelice traže znak crva.
Znak crva?
Pješčani val koji ide ka gusjeničaru.
Crvi putuju duboko, ali priđu površini kad napadnu.
Budete li strpljivi,
trebali bismo vidjeti jednog.
Crv uvijek dođe?
Uvijek. Privlače ih ritmički šumovi.
A da stavimo štitove na gusjeničare?
Štit je smrtna presuda u pustinji.
Privuče crve i natjera ih na ubilačko mahnitanje.
Je li ono crv?
I to velik.
Imate dobre oči.
Zovem gusjeničara DA9.
Upozorenje na znak crva. Potvrdite.
Tko zove DA9?
Prijem.
Drže se dosta smireno.
Neprijavljen let. Poslom Carstva.
Znak crva sjeveroistočno od vas.
Na 3,7 kilometara.
DA9, ovdje Izvidnik 1. Znak crva potvrđen.
U pripravnost za utvrđivanje kontakta.
Crv ide u presretanje vašeg položaja. Kontakt za pet minuta.
Onda, što bude sada?
Pozvat će svenosača da podigne gusjeničara.
Žetva će trajati do zadnjeg trena.
Zovem svenosača A0.
Spremni za privezni slijed.
Kontakt za pet minuta. Prijem.
Ima li tko pogled na svenosač?
Eno ga.
Ovdje svenosač A0, zovem DA9.
Prilazimo vam s istoka.
Podešavamo visinu i priređujemo priveznu opremu.
Prijem, A0. Započinjem privezni slijed.
Kroz pet.
Primljeno.
Podizanje za 30 sekundi.
Privezni slijed započeo. Priredite se.
A0, manjka nam jedna vezna točka.
Što je sad ovo?
Problem je u jednom sidru. Ne radi.
Sranje.
Svenosač ne može nastaviti. Ne možemo podići bez tog sidra.
Poziv svima!
Svi svenosači u sektoru, javite se, molim!
Izvidnik 1, ažurirajte nas. Prijem.
Hidraulika ne radi. Ništa od nas. Morate se evakuirati.
Kontakt za četiri minute. -Pokušajte opet!
Posada gusjeničara?
21 član.
Možemo ih povesti po šest. -Još manjka tri.
Naći ćemo način.
Ovdje vojvoda Leto Atreides.
Silazimo u izvlačenje posade žetelice DA9.
Sletjet ćemo zapadno od vas.
Generatori štitova teže po sto kila.
Da, Gurney, neka pratnja baci generatore štitova.
Na zapovijed.
A ti, Paule, budi u dnu toptera.
Uvodi ih.
DA9, stavite po sedam ljudi u moje letjelice, smjesta.
Kontakt za dvije minute.
Blizu je, ljudi. Bolje da smjesta napustimo brod.
Gdje su?
Gospodine, protokol je tu s razlogom.
Čim stupimo van, praktički smo mrtvi.
A puni smo začina. Ne možemo ga ostaviti.
Kvragu i začin!
Da ste svi izašli iz gusjeničara, smjesta!
Hej! Hej!
Sedmorica ovamo, sedmorica onamo.
Brzo, brzo, brzo!
Kwisatz Haderach.
Kwisatz Haderach se budi.
Brzo! Unutra!
Tu je!
Paule!
Prepoznajem ti korake, starče.
Ustaj!
Idemo!
Što ti je? Dođi! Idemo!
Trkom!
Hej!
Blagoslovi Tvorca i Vodu njegovu.
Blagoslovi dolaske i odlaske njegove.
Očistio njegov prolazak svijet i očuvao svijet za njegov narod.
Hej!
Ne smiješ tako riskirati. -Na zapovijed.
Odgovoran si. -Oprostite. Neće se ponoviti.
Idi.
Doktorice Kynes.
Vidjeli ste to.
Vlastitim očima. Jasno se vidi.
Sve što su ostavili se raspada. Namjestili su nam neuspjeh.
Taj svenosač je samo bio star.
Pustinja nije blaga prema opremi.
Znate što će se dogoditi ako ne vratim proizvodnju začina u rutinu.
Nisam tu da stajem na vašu stranu.
Arrakis se nagledao dolazaka i odlazaka vama sličnih.
Dobro pazite na svoju obitelj.
Pustinja nije blaga ni prema ljudima.
Začin je psihoaktivna kemikalija.
Čini se da si osjetljiv na nju.
Bit će ti dobro.
Hvala vam, doktore Yueh.
To nije bila alergijska reakcija.
Imao sam viziju.
Oči su mi bile širom otvorene.
Što si vidio?
Kwisatz Haderach.
Ti vidiš.
Zbunjuje me. Mislio sam da sam vidio svoju smrt.
Samo što to nije bilo to.
Znam da je jedan nož tu bitan, nekako.
Netko će mi pružiti oštricu,
ali ne znam ni tko, ni kada, ni gdje.
Ponešto je, doduše, kristalno jasno. To i osjećam.
Znam da si trudna.
Ne možeš to znati.
Jedva da ja to znam. Traje tek nekoliko tjedana.
SALUSA SECUNDUS PLANET CARSKE VOJSKE
Što ćemo Barunu mi?
Harkonneni su brojniji od Atreidesa.
Imaju veću vojsku.
Legije Atreidesa najvrsnije su u Carstvu.
Obučavaju ih Gurney Halleck i Duncan Idaho.
Mi smo Sardaukari.
Careve oštrice.
Tko nam se suprotstavi, padne.
Upravo tako.
Tri bataljuna.
Prema dogovoru.
Na Carevu zapovijed. Obavljeno je.
Moraš nešto znati o Paulu.
Ne.
Radije ne bih znao.
Otkako si ga izvela pred svoju velečasnu majku nije više isti.
Smeten je.
Jessica, dala si mi sina.
I od trena kad se rodio nisam te dovodio u pitanje.
Poklanjao sam ti puno povjerenje.
Čak i dok si hodala u sjenama.
Sada te molim samo jedno.
Ako se nešto dogodi,
hoćeš li čuvati našeg sina?
Životom.
Ne molim majku. Molim Bene Gesserit.
Hoćeš li čuvati Paula?
Odakle ti te misli?
Leto, ovo nisi ti.
Mislio sam da ćemo imati više vremena.
Želim laku noć, gospodaru Paule.
Laku noć, doktore Yueh.
Trebaš spavati.
Ne.
Ne tako.
Trebao sam te oženiti.
Hawate. Osiguranje.
Osiguranje.
Gospodine.
Štit je pao.
Bože nebeski.
Diži sve oružano s tla! Brzo!
Brzo!
Uz mene!
Atreides! -Atreides!
Sardaukar! -Sardaukar!
Žao mi je, kneže.
Ali sklopio sam pogodbu s Barunom.
Zašto?
Nisam imao izbora.
Harkonneni drže moju suprugu Wannu.
Rastavljaju je kao lutku.
Kupit ću joj slobodu.
A vi ste cijena.
Za Paula. Učinit ću koliko mogu.
A vi ćete
ubiti čovjeka za mene.
Zamijenit ću vam manji zub.
Ako čvrsto zagrizete, ovaj zub će se zdrobiti.
Kad izdahnete, ispunit ćete zrak otrovom.
To će vam biti posljednji dah.
Ali ako dobro izaberete trenutak,
bit će i Barunu.
Paule.
Izbacit ćemo ih u pustinji.
Nek ih crvi proždru.
Zašto da ih samo ne prekoljemo?
Možda nas izvedu pred istinozborku.
Moći ćemo reći da ih nismo ubili.
Ovaj s ožiljkom je gluh.
U pakao, psi!
Nikad nisam imao visokorođenu.
Ti?
U Bene Gesseritu nisu sve visokorođene.
Meni je dovoljno visokorođena.
Dajmo maloga za hranu crvima.
A njoj dajmo dug oproštaj.
Da mi nisi ni pipnuo majku.
Ne govori.
Nemoj! Nisi spreman.
Oslobodi joj usta.
Začepi.
Nađi pravu visinu glasa.
Dovoljno smo daleko.
Daj da izbacimo dečka.
Oslobodi joj usta.
Ubij ga.
Oslobodi nas.
Stoj!
Presijeci uže.
Daj mi nož.
Visina ti je bila previše usiljena.
To je frem-pribor.
Onesposobili su letjelicu.
Imaš prekrasnu kuhinju, rođače.
Ovo je rukopis doktora Yueha.
Ako se netko izvuče živ iz Arrakeena, u frem-priboru je svjetionik Atreidesa.
Dao Bog, uspjet će vas naći.
Moj kneže Barune.
Doktor Yueh.
Izdajnik.
Što hoćeš?
Onesposobio sam im komunikacije i spustio štitove.
Izručio sam Vojvodu i njegovu obitelj.
Pogodba do posljednjeg slova.
A što sam ja trebao učiniti za tebe?
Izbaviti moju suprugu iz agonije.
Da.
Rekao sam da ću je osloboditi.
Da joj se možeš pridružiti.
Pa, pridruži joj se.
Što misliš da je sljedeće?
To je toptač.
Nema vododijela.
Jedinoga što nam zaista treba.
Stotinama godina mijenjamo krv za krv.
Ali ne više.
Sin ti je mrtav. Konkubina ti je mrtva.
Noćas kuća Atreides pada.
I tvoja krvna loza zauvijek okončava.
Što kažeš?
Ovdje sam.
Ovdje ostajem.
Kynes!
Ovdje za vas nije sigurno.
Reći ćete Velikim kućama Landsraada kako su nas izdali? Kako su najbolje usmrtili?
Zapovjeđeno mi je ništa ne reći.
Ništa ne vidjeti.
Car nas je poslao ovamo da izginemo.
Ima začina u šatoru.
To je budućnost. Stiže.
Sveti rat što se širi univerzumom kao neugasiv požar.
Paule, bojiš se. Vidim to.
Kaži mi, molim te, čega te je strah?
Pomozite mi, molim vas.
Paule.
Stiže.
Vidim sveti rat što se širi univerzumom kao neugasiv požar.
Ratničku religiju što maše barjakom Atreidesa u očevo ime.
Paule.
Fanatične legije što štuju u svetištu očeve lubanje.
Rat u moje ime!
Svi uzvikuju moje ime!
Paule.
Paule Atreidese.
Ti si očev sin. Ti si moj sin.
Ti si vojvoda Paul Atreides.
Ti znaš tko si.
Miči se s mene!
Ti si mi ovo učinila!
Tvoj red Bene Gesserita pretvorio me u nakazu!
Otac mi je mrtav.
Netko je blizu.
Moraš popiti.
To je reciklirana voda iz šatora.
Znoj i suze.
U redu, idemo odavde.
To je Duncan.
Moja gospo.
Paule.
Najdublja sućut. Tvoj otac...
Znamo.
Moj kneže Vojvodo.
Evo.
Popijte ovo.
Harkonneni su u isti mah napali sva naseljena središta planeta.
S valjda deset legija, stotinama brodova.
S njima su bili Sardaukari.
Barem dva bataljuna. -Što? Siguran si?
Kad ukrstiš mač sa Sardaukarom,
znaš.
Dakle, Car je zauzeo stranu.
Što kaže sutkinja promjene?
Car mi brani kazati bilo što. -No riskirate život da nam pomognete.
Stiže oluja.
Oluja dolazi za nekoliko sati. Ovdje ćemo biti sigurni.
Znate li gdje smo?
U staroj ekološkoj pokusnoj postaji.
Trebale su ukrotiti planet.
Osloboditi vodu zarobljenu pod pijeskom.
Arrakis je mogao biti raj.
Rad je počeo, ali onda su otkrili začin.
I odjednom nitko više nije htio maknuti pustinju.
Tanate, bi li našao vododijela za goste?
Da, Liet.
Shamire, posluži kavu, molim.
Naravno, Liet.
Tko ste vi Fremenima?
Znate li od čega Velike kuće najviše strahuju, doktorice Kynes?
Upravo od onoga što je ovdje nas snašlo.
Da Sardaukari ne dođu i ne posmiču ih jednog po jednog.
Samo zajedno mogu imati izgleda protiv Carstva.
Biste li posvjedočili?
Dali iskaz da se Car ovdje pokrenuo protiv nas?
Ako mi povjeruju,
došlo bi do općeg ratovanja između Velikih kuća i Cara.
Do kaosa diljem Carstva.
Recimo da Caru predložim alternativu kaosu.
Car nema sinove.
A kćeri su mu još neudane.
Pokušali biste steći prijestolje?
Car je strahovao od Atreidesa. Doveo vas je ovamo da vas pobije.
Što tu nije jasno?
Izgubljen ste dječak koji se krije u rupi u zemlji.
Fremeni pričaju o Lisanu al-Gaibu.
Oprezno.
O Glasu s Vanjskog Svijeta koji će ih odvesti u raj.
Praznovjerje.
Znam da ste voljeli fremenskog ratnika i izgubili ga u boju.
Znam da hodate u dva svijeta i zovu vas mnogim imenima.
Vidio sam vaš san.
Kao car, doktorice Kynes,
mogao bih pretvoriti Arrakis u raj zamahom ruke.
Stvarno misliš da je on Mahdi?
Izgleda mi premlado.
Sardaukari!
Ne! Duncane!
Paule, ne!
Duncane, ne! -Ne!
Ne! -Paule, ne!
Duncane, ne!
Zaključao je vrata. -Duncane! Ne!
Gotov je.
Duncane!
Moramo otići. Nemamo izbora.
Paule, brzo!
Paule!
Dođite. Dođite, dođite!
Pratite svjetlo.
Naći ćete topter spreman za let.
Ona oluja vam je najbolja prilika.
Iznad pet tisuća metara uglavnom je prašina.
Uđite u nju. Ostanite na vrhu. Idite na jug. Nađite Fremene.
Zar nećete s nama?
Stanu samo dvoje.
Otići ću u sljedeću postaju i prijaviti ovaj napad Landsraadu.
Kako?
Fremenica sam.
Pustinja je moj dom.
Sretno. -Sretno.
Kynes. Izdala si Cara.
Ja služim samo jednom gospodaru.
On se zove Shai-Hulud.
Iza nas su mlazni ispusi.
Paule. Nismo dovoljno visoko!
Ne smijem strahovati.
Strah je ubojica uma.
Strah je mala smrt što donosi ništenje.
Vidi prijatelja.
Otajstvo života nije problem koji valja riješiti.
Već stvarnost koju valja iskusiti.
Proces kojeg se ne može shvatiti ako ga se zaustavi.
Moramo se kretati s protokom procesa.
Moramo mu se pridružiti.
Moramo teći s njim.
Pusti. Pusti.
Još se nije potpuno oporavio.
Otjerali smo ih u oluju Coriolis.
U vjetrove od 800 kilometara na sat.
Ništa ne preživi takvu oluju.
Mrtvi su.
Sasvim izvjesno.
Dakle, gotovo je. Napokon.
Javi na Giedi Prime
da počnu prodavati naše zalihe začina.
Ali polako.
Da cijena ne bi pala.
Pojma nemaš koliko me koštalo dovesti takvu silu ovamo na djelo.
Sad imam samo jedan zahtjev.
Prihod.
Zato stisni, Rabbane.
Stisni čvrsto.
Da, striče.
A Fremeni?
Pobij ih.
Iznad pet tisuća metara smo.
Čim sletimo, trči do stijena.
I diši kroz ovo.
Sad moramo naći Fremene.
Je li sve u redu?
Da.
Paule.
Ne boj se.
Čak i mali pustinjski miš može opstati.
Ne boj se.
Morat ćeš se suočiti sa strahovima.
Prijatelj...
Prijatelj će ti pomoći.
Idi za prijateljem.
Mnogo moraš naučiti.
I pokazat ću ti načine pustinje.
Pođi sa mnom.
Sietch u kojem je živio Duncan
negdje je u onom smjeru.
Tamo vidim zelenilo.
Eno ga.
To znači da tamo žive Fremeni.
Prijeći ćemo nakon mraka.
Tako to Fremeni rade.
Sad ćemo ući na teritorij crva.
Ne smijemo hodati kao obični ljudi. To bi značilo smrt.
Morat ćemo hodati kao Fremeni.
To se zove pješčani hod.
Tako bar kažu naše stare filmknjige.
Da. Da, u redu.
U redu. Za mnom.
Izvodi ovakve pokrete.
Mislim da je smjer pravi.
Blizu je.
Idemo odavde.
Čekaj.
To je bubnjarski pijesak.
Trči.
Brzo!
To je toptač.
Netko je pokrenuo toptača.
Paule! Trči!
Koliki su?
To je bilo suludo.
Netko ga je pozvao.
Nismo sami.
Ne bježite.
Samo ćete potratiti tjelesnu vodu.
Stanite.
Stilgare.
Hej!
Poznaješ me. Bio sam u očevom Vijeću kad si došao.
Ovo je Vojvodin sin.
Zašto čekaš?
Treba nam njihova voda.
O ovome momku sam vam pričao.
Ne smijemo ga taknuti.
Kako bi on mogao biti Lisan al-Gaib?
Nije nam se dokazao.
Slabići su.
Jamise.
Hrabro su izveli prijelaz na putu Shai-Huluda.
On ne govori i ne ponaša se kao slabić.
Nije ni njegov otac.
Moj toptač mu je spasio život.
Vrati se razumu, Stilgare.
On nije Onaj.
Imamo moćne prijatelje.
Pomognete li nam otići s ovog svijeta na Caladan
bit ćete dobro nagrađeni.
Koje bogatstvo možete ponuditi povrh vode
u svome tijelu?
Momak je mlad.
Može naučiti naše načine.
Smije dobiti utočište.
Ali žena nije vična,
a prestara je da nauči.
Natrag, psi.
Preklat će me.
Zašto nisi rekla da si čudovateljica?
I borkinja?
Razgovor je bio prekratak.
Mir, ženo.
Mir.
Prenaglo sam prosudio.
Sunce izlazi.
Moramo otići u Sietch Tabr.
Tamo će se odlučiti o sudbini ovih stranaca.
Sve dotad
uživaju moju podršku.
Dajem riječ za njih.
Ne bih dala da mi ozlijediš prijatelje.
Kažu da si ti Mahdi.
Ali izgledaš kao dečkić.
Izabrao si najteži uspon.
Pođi za mnom.
Moramo krenuti! Moramo krenuti.
Daj mi ga.
Dobit ćeš svoj pištolj maula nakon što ga zaslužiš.
Daj mi ga.
Chani, brini se za novopridošlice.
Pazi da su sigurni na putovanju. Idemo.
Neću ih prihvatiti.
Jamise.
Kazao sam svoje. Budi miran.
Govoriš kao vođa.
Ali najjači vodi.
Ona te porazila.
Pozivam se na amtal.
Ne smiješ izazvati jednu Sayyadinu.
Tko će se onda boriti u njeno ime? -Jamise, nemoj tako.
Nemoj. Noć je na izmaku.
Onda će sunce posvjedočiti ovoj smrti.
Gdje je njezin prvak?
Prihvaćam njezinog prvaka.
Paul Atreides mora umrijeti
da bi se uzdigao Kwisatz Haderach.
Ne boj se.
Ne odupiri se.
Kada uzmeš život
uzimaš vlastiti.
Ne vjerujem da si ti Lisan al-Gaib.
Ali hoću da umreš časno.
Ovaj Crys-nož mi je dala prateta.
Izrađen je od zuba Shai-Huluda.
Velikog pješčanog crva.
Bit će velika čast da skončaš s njim u ruci.
Gdje je tuđinac?
Jamis je dobar borac.
Neće dopustiti da patiš.
Chani...
Nema veze.
Okrhnuo ti se i skršio nož.
Rado primi moju oštricu.
Ovaj svijet će te ubiti.
Brže je ovako.
Predaješ li se?
Momak ne zna naše pravilo.
Nema predaje pod pravilom amtala.
Dokaz mu je jedino smrt.
Poigrava li se on s njim? -Ne.
Paul još nije nikoga ubio.
Kwisatz Haderach.
Uspni se. Ustani.
Sada si naš.
Život za život.
Pođi s nama u Sietch Tabr.
Ne.
Paul mora otići s ovog svijeta. Sigurno ima načina.
Ima krijumčara, brodova.
Ne. -Ima...
Car nas je poslao ovamo.
I moj otac je došao,
ne zbog začina,
ne zbog bogatstava,
već zbog snage vašeg naroda.
Moj put vodi u pustinju.
Vidim ga.
Ako nas primate,
doći ćemo.
Pustinjska snaga.
Ovo je tek početak.
Prijevod: VLADIMIR CVETKOVIĆ SEVER (RETAiL)
Tehnička i HD-BluRay Obrada: FACEBOOK-CRAZY SRBIN PRODUCTION